ເທສະການຄຣິສຕ໌ມາສ ມາຮອດ ກຸງວໍຊິງຕັນແລ້ວ (ເບິ່ງສະໄລດ໌)
ຄອບຄົວ ປະທານາທິບໍດີ ບາຣັກໂອບາມາ ໄຕ້ໄຟ ຕົ້ນຄຣິສຕ໌ມາສແຫ່ງຊາດ ທີ່ທໍານຽບຂາວ.
ຕົ້ນແປກທີ່ສູງ 8 ແມັດທີ່ເອ້ປະດັບດ້ວຍໄຟສີຟ້າແລະສີຂຽວແລະດາວສີຂາວທີ່ເປັ່ງປະກາຍ ແສງຢູ່ເທິງຈອມນັ້ນ ໄດ້ຕັ້ງຢູ່ໃນບ່ອນທີ່ເຄີຍຕັ້ງຕົ້ນຄຣິສຕ໌ມາສຕາມປະເພນີໃນບໍລິເວນທາງ ຫຼັງຂອງທຳນຽບຂາວທີ່ເອີ້ນວ່າ Ellipse ຫຼືເຂດວົງຮີ ທີ່ຕັ້ງຢູ່ລະຫວ່າງທຳນຽບຂາວ ແລະ ສະໜາມຫຼວງນັ້ນ ກ່ອນທີ່ຈະເປີດສະວິດໄຟຕົ້ນຄຣິສຕ໌ມາສນັ້ນທ່ານໂອບາມາໄດ້ເຕືອນຊາວອະເມຣິກັນທຸກໆ ຄົນໃຫ້ຊ່ອຍພວກທີ່ທຸກຍາກຂາດເຂີນ ໃນລະຫວ່າງໂອກາດວັນພັກສະຫຼອງເທສະການດັ່ງ ກ່າວຄືພວກທີ່ບໍ່ມີບ່ອນພັກພາອາໄສ ພວກທີ່ອຶດຫິວ ພວກທີ່ເຈັບປ່ວຍແລະພວກທີ່ເປັນພະ ຍາດເຮື້ອຮັງບໍ່ມີຄວາມສາມາດ ໂດຍບໍ່ຈຳແນກຜິວພັນແລະຄວາມເຊື່ອຖືໃນສາສະໜາ ຕົ້ນຄຣິສຕ໌ມາສໃນປີນີ້ແມ່ນຕົ້ນໃໝ່ທີ່ນຳມາປູກແທນຕົ້ນເກົ່າ ຊຶ່ງມີການໃຊ້ເປັນຕົ້ນຄຣິສຕ໌ ມາຕັ້ງແຕ່ປີ 1978 ກ່ອນທີ່ລົມພະຍຸຈະພັດຫັກໃນເດືອນກຸມພາປີນີ້ ນີ້ແມ່ນປີທີ 89 ທີ່ປະທານາທິບໍດີສະຫະລັດໄດ້ໄຕ້ໄຟໃສ່ຕົ້ນຄຣິສຕ໌ມາສຊຶ່ງເປັນປະເພນີວັນ ພັກທີ່ເລີ່ມໂດຍປະທານາທິບໍດີ Calvin Coulidge ໃນປີ 1923